Nebelwerfer

Nebelwerfer (po nemecky doslova Vrhač hmly, názov mal dezinformovať špiónov, aby si mysleli, že ide o zariadenie vyrábajúce dymovú clonu) bol nemecký raketomet používaný v dobe druhej svetovej vojny. Jeho vývoj začal začiatkom 30. rokov práve pod krycím názvom Nebelwerfer, išlo o nápad nemeckých vedcov a technikov pod velením generála Waltera Dornbergera. 

Prvým typom raketometu bol šesťhlavňový Nebelwerfer 41 (15-cm Nb. W. 41) kalibru , ktorý bol vyrábaný v rokoch 1937 – 1939. Roku 1940 bol vyvinutý ďalší typ Schweres Wurfgerät 40 Holz kalibru  a v roku 1942 28/32-cm Nebelwerfer 41. Ďalšími typmi boli 21-cm a 30-cm Nebelwerfer 42 a 15-cm Panzerwerfer 42. Raketomety boli umiestnené buď na podvozkoch protitankových diel, ktoré boli ťahané nákladnými automobilmi alebo traktormi, alebo podvozkoch vyradených ukoristených tankov či na kolopásových vozidlách. „Nebelwerfery“ mali u nemeckých vojakov prezývku „Stuka zu Fuß“ („Pešia Stuka“), u amerických vojakov „Screaming Mimi“ alebo „Moaning Minnie“. 

V boji bol dosť ťažkopádny. Po jeho nabití musela posádka ustúpiť o 10 až 15 metrov, aby ju nezasiahli plamene z výstrelov. Výstrel sprevádzal dymový pás viditeľný z veľkej vzdialenosti, čo robilo Nebelwerfer zraniteľný voči delostreleckej paľbe. Posádka musela teda čo najrýchlejšie po salve opustiť pozíciu a presunúť sa. 

 Prehľad typov 
 15-cm Nebelwerfer 41 (15-cm Nb. W. 41) – 6 hlavňový raketomet kalibru , dostrel do .
 28-cm Schweres Wurfgerät 40-Holz (Schwer. Wurfg. 40-Holz) – rámová konštrukcia, rakety kalibru , dostrel do .
 32-cm Schweres Wurfgerät 40-Stahl (Schwer. Wurfg. 40-Stahl) – rámová konštrukcia kalibru , dostrel do .
 28/32-cm Nebelwerfer 41 (28/32-cm Nb. W. 41)- "košová" konštrukcia pre šesť rakiet, kalibru 280/, dostrel do .
 21-cm Nebelwerfer 42 (21-cm Nb. W. 42) – „rúrová“ konštrukcia, kalibru , dostrel do .
 30-cm Nebelwerfer 42 (30-cm Nb. W. 42) – „košová“ konštrukcia pre šesť rakiet, kalibru 150/210/, dostrel do .
 30-cm R-Werfer 56 – konštrukcia pre šesť rakiet kalibru 150/, dostrel do .
 15-cm Panzerwerfer 42 (15-cm – PW 42) – "rúrová" konštrukcia pre desať rakiet kalibru 150/, inštalovaná na kolopásovom obrnenom vozidle Panzerwerfer, dostrel do .

 Zdroj 

 Iné projekty 

 Externé odkazy 
Popis raketometu Nebelwerfer 41 a používaná munícia 

Kategória:Nemecké raketomety
Kategória:Delostrelectvo druhej svetovej vojny